SVEUČILIŠTE U ZAGREBU VETERINARSKI FAKULTET

Klasa: 602-11/24-01/01

Ur.broj: 251-61-41-24-01

Na temelju Zakona o visokom obrazovanju i znanstvenoj djelatnosti i Pravilnika o studiranju na prijediplomskim i diplomskim studijima Sveučilišta u Zagrebu (2024.) a sukladno Odluci Vlade Republike Hrvatske i odluci Senata Sveučilišta u Zagrebu Veterinarski fakultet Sveučilišta u Zagrebu, Heinzelova 55 (u daljnjem tekstu Fakultet) zastupan po dekanu prof. dr. sc. Marku Samardžiji

i

redoviti student, **koji prvi puta upisuje** – **koji ne upisuje prvi puta** (zaokružiti) prvu godinu sveučilišnog integriranog prijediplomskog i diplomskog studija veterinarska medicina

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ime i prezime) (adresa prebivališta)

**OIB: \_\_\_\_\_\_\_\_\_\_\_\_\_\_\_\_\_\_\_**, (u daljnjem tekstu: student), sklopili su temeljem rezultata Državne mature za upis u 1. godinu studija akademske godine 2024./2025. dana \_\_\_\_. srpnja 2024. godine

UGOVOR O STUDIRANJU

Članak 1.

Fakultet se obvezuje da će za imenovanog studenta organizirati sveučilišni integrirani prijediplomski i diplomski studij veterinarske medicine u trajanju od šest (6) godina (12 semestara) za stjecanje visoke stručne spreme doktor veterinarske medicine, počevši od akademske godine 2024./2025. prema važećem nastavnom planu i programu sukladno Zakonu o visokom obrazovanju i znanstvenoj djelatnosti, Statutu Fakulteta i ostalim propisima Fakulteta.

Članak 2.

Upisom na Veterinarski fakultet Sveučilišta u Zagrebu student stječe status redovitog studenta sa svim pravima i obvezama koje iz toga proizlaze. Fakultet će omogućiti studentu prisustvovanje nastavi, konzultacijama i ispitima prema utvrđenom rasporedu

Članak 3.

Troškovi studija redovitog studenta koji više od jednom mijenja studij i ponovno upisuje prvu godinu redovitog studija u ak. god. 2024./2025. iznose 1.274,14 eura ( slovima: tisućudvjestosedamdesetčetiri,četrnaest eura) ili 9.600,00 kn (slovima: devet tisuća i šesto kuna) i mogu se platiti u dva jednaka obroka, prvi odmah pri upisu, a drugi do početka ljetnog semestra. Student se obvezuje na ime naknade dijela troškova studija prije upisa u svaku sljedeću akademsku godinu na žiro račun Fakulteta IBAN: HR1723600001101354554 platiti participaciju troškova studija, u skladu s prolaznošću i uspjehom na studiju, a prema kriterijima i odlukama Sveučilišta u Zagrebu i Veterinarskoga fakulteta Sveučilišta u Zagrebu. Ako student iz bilo kojeg razloga prekine studij tijekom akademske godine ili semestra kojeg je upisao, Fakultet mu nije dužan vratiti uplaćenu školarinu.

Članak 4.

Student ima pravo na povrat naknade iz članka 3. ovoga Ugovora i to u nominalnom iznosu samo u slučaju da se iz opravdanih razloga ispiše s Fakulteta prije početka nastave u tekućoj akademskoj godini.

Članak 5.

Potpisom ovog ugovora student daje jasnu i nedvosmislenu privolu da se njegovi osobni podaci mogu prikupljati, obrađivati i koristiti za ostvarivanje prava iz ovog ugovora te za njegovu provedbu, a što uključuje, između ostaloga, ostvarivanje prava iz studentskog standarda, objave rezultata ispita na mrežnim stranicama i oglasnim pločama Fakulteta, objavu baze diplomiranih studenata, objave termina promocija, objave rang lista i slično.

Članak 6.

Ovaj Ugovor sačinjen je u 2 (dva) istovjetna primjerka, od kojih jedan zadržava Fakultet a jedan student.

Članak 7.

Za slučaj spora iz ovog Ugovora nadležan je sud opće nadležnosti u Zagrebu.

Student Dekan

\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. dr. sc. Marko Samardžija

Ime i prezime

U Zagrebu, \_\_\_\_\_\_\_\_\_\_\_\_\_\_\_\_ 2024.